מקווה המקבל מי גשמים
בכורות נה, ב
תניא, רבי מאיר אומר: יובל שמו, שנאמר והיה כעץ שתול על מים ועל יובל ישלח שרשיו, ולמה נקרא שמו פרת - שמימיו פרים ורבים. מסייע ליה לשמואל, דאמר שמואל: נהרא מכיפיה מיבריך; ופליגא דרב, דאמר רב אמי אמר רב: מיטרא במערבא - סהדא רבה פרת. אבוה דשמואל עביד להו לבנאתיה מקוה ביומי ניסן, ומפצי ביומי תשרי; מקוה ביומי ניסן - סבר לה כרב, דאמר רב אמי אמר רב: מיטרא במערבא - סהדא רבה פרת, שמא ירבו נוטפין על הזוחלין, והוו להו מי גשמים רובא. ומפצי ביומי תשרי ופליגא - דידיה אדידיה, דאמר שמואל: אין המים נטהרים בזוחלין אלא פרת ביומי תשרי.

1. מנהגו של אבוה דשמואל
בגמרא נאמר שאביו של שמואל דאג לבנותיו למקוואות בימי ניסן, אך בימי תשרי אִפשר להן לטבול בנהר, ורק דאג להן למפצים: 
לפי שבימי תשרי יש טיט רך בנהרות אצל שפתם וחושש שמא יעלה טיט למעלה על רגליהן ויהיה חוצץ[footnoteRef:1].  [1:  רש"י נה, ב ד"ה ומפצי.] 

ור"ת מפרש: ומפצי- משום צניעות שהנהרות קטנים בימי תשרי ופורס להו מפצים שלא יראו אותן כדי שלא תמהרנה לטבול מפני הבושת ולא טבלו שפיר[footnoteRef:2].  [2:  תוספות נה, ב ד"ה ומפצי.] 

מה היה החשש שלו בניסן? 
א) ביטול תורת מעיין מזרם המים, והגדרתו כמקווה, שאינו מטהר בזוחלים: 
(ירבו) גשמים, על הזוחלין - הנובעין, ותנן במסכת מקואות (פ"ה מ"ה): הזוחלין - כמעיין, והנוטפין כמקוה, ושנינו בתורת כהנים: ... אך מעיין המעיין מטהר בזוחלין, ומקוה מטהר באשבורן, ומהו אשבורן - דקוו וקיימי, לאפוקי שאם הטביל בו כלים דרך זחילתו כשהן נמשכין ויורדים למקוה - לא עלתה להם טבילה, דבור ומקוה, כתיב, דקוו וקיימי, אבל נובעין - מטהרין כמו שהן זוחלין ומושכין מגבוה לנמוך כדרך כל הנהרות, הלכך, ביומי ניסן שהנהרות גדילים ממי הגשמים של ימי החורף, ומהפשרת השלגים - חייש שמא ירבו הנוטפין על הזוחלין שניתוספו בנהר מן הגשמים על הזוחלים החיים, ובטלו הזוחלין החיים בנוטפים, ואין תורת מעיין עליהן לטהר בזוחלין אלא באשבורן, ועביד להו מקוואות, דקוו וקיימי[footnoteRef:3].  [3:  רש"י שבת סה, ב ד"ה וסבר שמא ירבו נוטפים. ] 

ב) חשש שמא זבות הן:
שבימות הגשמים ירדו גשמים הרבה, וחייש שמא ירבו מים שנוטפין מעבים לתוך הנהר שהם זוחלים דלא חזו להן משום דהוו להו ספק זבות ובזב כתיב מים חיים[footnoteRef:4].  [4:  רש"י נה, ב.] 

פירוש זה דוחה רש"י במסכת שבת: 
ואני קבלתי מרבינו הלוי: משום דספק זיבות נינהו, וזבה טעונה מים חיים, ואי אפשר להעמיד שמועתו, משום דאמרינן: חומר בזב מבזבה - שהזב טעון מים חיים, וזבה אינה טעונה מים חיים[footnoteRef:5].  [5:  רש"י שבת סה, ב ד"ה וסבר שמא ירבו נוטפים.] 

בעלי התוספות מוסיפים ומקשים: "ולא נהירא: חדא דמ"ט עביד להו מקוואות והא בעינן מים חיים[footnoteRef:6]". אמנם, על כך רש"י הקדים והשיב, שמדובר במקווה מיוחד, כעין באר שיש לה דין מעיין: "מקוה מים חיים נובעים בבית[footnoteRef:7]". כדי לתרץ שיטה זו, בעל ערוך השולחן מציע פירוש מיוחד ל'נוטפים', על פי ביאור הרמב"ם למשנה: "נוטפים שעשאן זוחלין - סומך אפילו מקל אפילו קנה אפילו זב וזבה יורד וטובל[footnoteRef:8]". הפירוש המקובל ל'נוטפים' הוא מי-גשמים, אולם ניתן להבין אחרת: [6:  תוספות שבת סה, ב ד"ה שמא. באוצר הגאונים (התשובות סימן רה) מובא באמת שהמקוואות לא נועדו לטבילת נדה בשל חשש זבות.]  [7:  רש"י נה, ב ד"ה מקוה ביומי ניסן.]  [8:  משנה מסכת מקוואות פרק ה משנה ה. לפי פירוש הרב מברטנורא הכוונה אינה שהזב טובל, אלא שהוא סומך.] 

דנוטפין הוא ג"כ ממעיין כלומר דמעיין היורד מן ההר אם הולך בזחילה גמורה כל מקום שנזחל דינו כמעיין. אבל אם יורד טיפין טיפין... אבד זכות המעיין ודינו כמקוה... ולזה אומר התנא שאם יכול להתחכם ולעשות מנוטפין זוחלין, דאז אפילו זב וזבה יורדין וטובלין בו אף ע"ג דזב צריך מים חיים... וכיצד עושה? כשיתן במקום הנטיפות דף או דבר אחר שאינו מקבל טומאה, שעל הדבר הזה יטיפו אלה הטיפות, יהיה דינם כמעיין ומטהר בזוחלין ע"ש [ואולי זהו טעם רבינו הלוי רבו של רש"י] ...[footnoteRef:9]". הנוטפים מקורם במעיין. אם כן הפיכתם לזוחלים , באמת יוצרת מקווה שמכיל מים חיים, ותורצה קושיית בעלי התוספות. [9:  ערוך השולחן יו"ד סימן רא סעיף כא. לדעה זו זבה צריכה מים חיים, למרות שהרמב"ם עצמו בביאור משנה זו כתב שזבה נקט אגב זב.] 

 פירוש נוסף שדוחה רש"י, מציע לפסול את המים לחלוטין: "ורובא דעלמא מפרשים נוטפין כשאובין[footnoteRef:10], ולאו מילתא היא דתנן: הנוטפין כמקוה[footnoteRef:11]". בעלי התוספות מציעים אוקימתא להעמיד פירוש זה: "ותימה הוא מה שאיבה שייך? וי"ל כי כמה צינורות מושכין לתוך הנהרות שהם בכלים שחקקן ולבסוף קבען[footnoteRef:12]" אולם גם הם מסכמים: "אבל פירש"י עיקר". הרמב"ן הציע פירוש לפירושו זה של רש"י: "פי' לפירושו שהשאובין פוסלין את המעיין ברוב ולא לגמרי אלא דבעו אשבורן[footnoteRef:13]".  [10:  פירוש זה מופיע ברבנו חננאל במסכת שבת.]  [11:  רש"י מסכת שבת שם.]  [12:  תוספות נדה סו, ב ד"ה אשה.]  [13:  רמב"ן שבת סה, ב.] 

2. חשש ריבוי המים והמשנה במקוואות
שנינו במסכת מקוואות: 
מעין שהוא משוך כנדל ריבה עליו והמשיכו- הרי הוא כמו שהיה. היה עומד וריבה עליו והמשיכו- שוה למקוה לטהר באשבורן ולמעין להטביל בו כל שהוא[footnoteRef:14].  [14:  משנה מסכת מקוואות פרק ה משנה ג.] 

לפי זה יש להבין למה חששו בסוגייתנו. למעשה, עלינו לבאר את המשנה עצמה, מה טעם המעיין שברישא 'הרי הוא כמו שהיה' ואילו בסיפא 'שוה למקוה'. מספר תירוצים נתנו לקושיה זו:
יש אומרים מאי רבה עליו דקתני? שהוסיף עליו והמשיכו. הא אילו רבה במעיין מים מרובין על שלו אינו מטהר אלא באשבורן, והקשו בזה: א"כ ליתני 'הוסיף', ולי נראה לפי ענין המשניות, שהמעיין נקרא גומת העין עצמה והאמה המושכת ממנו נקראת זוחלין... שאין הנהר המושך נקרא מעין אלא עין המים בלבד, ולפיכך אמרו שהמעין שהוא מושך אפי' כנדל ורבה שאובין בתוך המעיין עצמו, עדיין הוא כמות שהיה ומטהר במים הנזחלין ממנו ובלבד במקום זחילתן הראשונה. וכן מפורש בתוספתא: "היה עומד אף על פי שרבה ממש לתוכה של מעין כיון שכל זחילתו מחמת הנוטפין צריך אשבורן", וזו היא ששנינו בתחלת מקואות: למעלה מהן מעין שמימיו מועטין שרבו עליו מים שאובין שוה למקוה לטהר באשבורן, והיינו מימיו מועטין ועומדין. הא רבים ומושכים אף על פי שרבה עליו כשרין לטהר בזוחלין. וכ"ז במרבה לתוך המעין עצמו אבל במרבה לתוך המים הנזחלין לעולם נפסלין ברוב שאובין וברוב נוטפין והיינו שמעתין, וכן נראין דברי ה"ר משה ז"ל ומדבריו למדתיה, וכן יש לתרץ שמועה זו בטובלות על שפת הנהר מקום שלא היה זוחל בו תחלה[footnoteRef:15]. דהיינו, יש לחלק במעין שרבו עליו שאובים, בין מקום המעין הראשוני בו נותר דין מעין, לבין מקום המים הנזחלים, מחוץ לתוואי המקורי. במקרה השני רוב שאובים פוסל, ולזה חשש אבוה דשמואל. [15:  רמב"ן שבת סה, ב.] 

את הפירוש הראשון מבאר הריטב"א לא על פי כמויות מים, כי אם על פי תוואי הנהר: 
אם היה בכאן מעין שמימיו מועטין ומרודדין והיו מימיו מושכין כנדל הזה [והוסיף עליו מים] והמשיכו יותר והוא יורד ומושך בריבוי מימיו ובגובה מימיו אבל מ"מ לא נתרחב מקומו, הרי הוא כמות שהיה, וקתני סיפא היה עומד וריבה עליו מים והמשיכו שוה למקוה לטהר באשבורן ושוה למעין לטהר בכל שהוא, והכי פירושא אם היה המעין קודם לכך עומד שלא היה מתפשט לכאן ולכאן ולא היה מושך הרבה וריבה עליו עד שהמשיכו והרחיבו, יש לו שני דינין, כי במקום שהיה עומד בתחלה דינו כמעין, ובמקום שנתרחב ונמשך דינו כמקוה לטהר באשבורן, וזה מפני מראית העין שנראה להם כאילו כל הריבוי ההוא בא מן המים שנמשכו שם, ואף על פי שבדרך האמת כבר נתבטלו במיעוטם, הא כל שהמים הנמשכים מרובים שרבו על המעין, כולו נפסל לטבילה ואפי' במקום שהיה הולך שם בתחלה[footnoteRef:16].   [16:  ריטב"א שבת סה, ב ד"ה ומיהו.] 

 נסכם את הדעות וההלכות העולות מכאן:


	ריטב"א
	הרי הוא כמו שהיה
	הנהר עלה רק לגובה
	דינו עדיין כמעיין

	
	עומד וריבה עליו מים והמשיכו שוה למקוה
	הנהר התפשט
	במתווה המקורי – דינו כמעיין.
במקום שהתרחב – דינו כמקווה באשבורן משום מראית עין שהתרבה[footnoteRef:17]. [17:  הש"ך (יו"ד רא ס"ק יא). הבין בדעת הרמב"ם והשו"ע שהכול דינו כמעיין. הוא עצמו מכריע כמחמירים. עיין עוד בזה בערוך השולחן יו"ד סימן רא, סעיפים לה-לו.] 

אם באמת התרבה – הכול פסול

	רמב"ן
	הרי הוא כמו שהיה
	מעיין זורם שנוספו לו מים במקורו
	מטהר כמעיין במקום זרימתו הראשונית מכאן ואילך – באשבורן [footnoteRef:18] [18:  לשיטת הר"ן אפילו במקום שהתרחב דינו כמעיין.] 


	
	עומד וריבה עליו מים והמשיכו שוה למקוה
	רבו המים הנוטפים במקורו
	מטהר באשבורן כמקווה. 
רבו המים בהמשך – פסול[footnoteRef:19] [19:  אפילו במקום הנביעה. אולם בעל האשכול מכשיר: "ורק משום שאין דרך הנשים להפליג בספינות כדי לטבול עשה אבוה דשמואל מקוואות לבנותיו" (הלכה ברורה שבת). שיטת הראב"ד היא שבמקום שהיה זוחל אף בתשרי - מטהר אף בזוחלים, ובמה שהתחדש מטהר באשבורן.
] 




פירוש מיוחד של הר"ש מבאר שבמשנה שהכשירה כמעיין, אין מדובר על תוספת מים, כי אם על תוספת מקום: "ריבה עליו היינו שעשה בריכות לכל המקומות שהיה מוליך ונתמלאה כל אחת מים[footnoteRef:20]". לפי זה אין סתירה בין המשניות. [20:  ר"ש מסכת מקוואות פרק ה משנה ג. ואולי היא היא כוונת הריטב"א אם לא גורסים בדבריו: "[והוסיף עליו מים]".] 

3. היחס בין דברי האמוראים
בפשטות עולה מן הגמרא כי דברי שמואל שאמר שהנהר גדל מעצמו, עומדים בניגוד לשלוש מימרות: 1. דברי רב התולים את גידול נהר פרת בגשם בארץ ישראל. 2. מנהגו של אבי שמואל לחשוש לריבוי נוטפים. 3. דברי שמואל עצמו, להתיר בזוחלים רק בתשרי[footnoteRef:21]. בפירוש נוסף מציע רש"י שדברי שמואל האחרונים, מחמירים יותר מאביו, ונחלקו בזמנים שבין תשרי לניסן: [21:  רש"י שבת סה, ב ד"ה מטרא.] 

לישנא אחרינא הא דאבוה דשמואל הוה עביד לברתיה מקוואות ביומי ניסן מפני שהוא סוף החורף שירדו גשמים מרובים אבל באמצע החורף לא הוה עביד ופליגא אדשמואל דהוא אומר דכל שעה בעינן מקוואות אלא פרת ביומי תשרי[footnoteRef:22].  [22:  רש"י נה, ב ד"ה אלא פרת.] 

לעומת זאת הריטב"א בשם הרא"ה מאחד את דברי שמואל ואביו להיתר בתשרי בלבד, וסבור שרב מקל יותר מכך: 
אינו חושש לריבוי נוטפים מחמת גשמים, אלא כשרואים שהנהר גדל מאוד. בעוד אביו של שמואל סובר שכל זמן שידוע שיש במעלה הנהר עונת גשמים או הפשרת שלגים – חוששים שרוב מי הנהר באו מהם אפילו אם לא גדל הנהר כלל כיוון שיתכן שהנביעה התמעטה וללא התוספת היה הנהר קטן מאוד, לכן נהר פרת כשר לטבילה רק בימי תשרי[footnoteRef:23].  [23:  הלכה ברורה שבת. לשיטת הר"ן מי שאינו בקיא רשאי שלא לחשוש בתשרי שמא רבו הנוטפים.] 

4. קמא קמא בטיל ופסיקת ההלכה
רבנו תם פוסק כשמואל, שדברי רבי מאיר על מי הפרת הפרים ורבים מסייעים לו. הוא גם מתקשה להבין לדברי רב ואבוה דשמואל: 
במה מטהרין מצורעים ובמה מקדשין מי חטאת בערב פסח דאמרי' בפסחים (דף צ.) דיש טבילה לזב בערב פסח והזאה, היאך היה על האנשים שעשו פסח שני ועל כל טמאים של מתי מדבר... והלא היו רחוקים מפרת[footnoteRef:24].  [24:  תוספות נו, ב ד"ה אין.] 

הוא מציע שגם לשיטתם היו קיימים נהרות גבוהים, בהם אין לחשוש לערבוב מים. אולם לאמיתו של דבר הוא סבור שהם מודים בעיקר הדין: 
ועוד פי' ר"ת דאיכא למימר מן הדין קמא קמא בטל אפילו לדברי רב ואבוה דשמואל אלא דמחמרי מפני מראית העין משום גשמים[footnoteRef:25] ולפי פירוש אחרון לא קשיא כל הנך דבימי משה דאכתי לא גזור ונראה שהם בטלות ברוב שהרי כל הנהרות מחוברין לים הגדול ביותר מעירוב מקוואות.. כל זה פי' ר"ת בתשובה" על כך מגיבים בתוספות: "ואותו טעם דקמא קמא בטיל לא יתכן לפי מה שפי' לעיל בפרק הלוקח בהמה (דף כב. ד"ה יתיב) דכל איסור הבטל חוזר וניעור כשחוזר ורבה עד כדי שיש בו שיעור לאסור[footnoteRef:26]. [25:  שמא יבואו לטבול במים שנקוו שאין להם נביעה.]  [26:  ישנן כאן דעות ביניים בעניין היישום של הכלל 'קמא קמא בטיל'. "הרשב"א והמאירי בשם קצת חכמי צרפת כותבים שעל טפטוף רצוף של גשם אין אומרים "קמא קמא בטיל", ובעל ספר יראים מחלק בין טפטוף שהוא בידי אדם שבידו להפסיקו בכל רגע ואינו נחשב כאילו נפל בבת אחת, לבין טפטוף בידי שמים, שנחשב כאילו נפל בבת אחת" (הלכה ברורה, שבת).] 

לדעת רבנו תם הטעים הר"ן: 
ונמצא לפי דעת זה שלעולם טובלין בנהרות אפילו כשמתברכין הרבה מחמת גשמים לפי שאין טפח יורד מלמעלה שאין תהום עולה לקראתו טפחיים... ומכל מקום נראה לי שגם הוא לא אמרה אלא בנהרות שאין מכזבין, אבל במכזבין ליכא למימר בהו דמברכין מכיפייהו[footnoteRef:27]. [27:  ר"ן שבת כט, ב מדפי הרי"ף ד"ה ולעניין הלכה.] 

רבים הפוסקים כאמוראים החולקים על שמואל. לדעתם, קשה להכריע כדבריו רק על סמך דברי רבי מאיר. 
ונראה מדברי ר"ח ז"ל שהלכה כרב, ואף רבינו הגדול ז"ל כתבה לדאבוה דשמואל אף על פי שלא כתבה לדרב, וכן סלקא שמעתא דהא שמואל נמי הכי ס"ל באידך ואי איהו לא סמך אנפשיה לענין איסורא אנן היכי סמכינן... וע"כ הלכה כרב דרב ושמואל הלכה כרב באיסורי, ועוד דרבים נינהו דהא איכא אבוה דשמואל[footnoteRef:28].  [28:  רמב"ן שבת סה, ב. כך מבין הגאון (יו"ד רא אות טז) גם בדעת הרמב"ם והשו"ע. נרחיב על כך בהמשך. נימוק נוסף הוא הטענה ששמואל עצמו התכוון לאסור למעשה.] 

לאור זאת, הרמב"ן מתמודד עם המתרחש בשטח: 
אלא שקשה עלינו שנהגו לטבול בנהרות בין ביומי ניסן בין ביומי תשרי... שמא יש להקל ולומר שנדון בזה לפי מה שנראה בנהרות, שהרי אנו רואין שאין הנהרות רבות בימות הגשמים יותר על שהיו כל השנה אלא מעט או יום אחד ושנים לאחר הגשמים ואי אפשר שיהיו בו נוטפין רבים על הזוחלין, אלא שהיה פרת רבה הרבה בימות הגשמים... וכן יש לחוש במקצת נהרות קטנים שהן יבשין בימות החמה וכל ימות הגשמים ומקצת ימות החמה הן מושכין מים הרבה.. אמר שמואל אין המים מטהרין בזוחלין אלא פרת ביומי תשרי בלבד על כיוצא באלו שאמרתי אבל לא כלל כל הנהרות בכלל זה.
הוסיף וביאר בתרומת הדשן: 
מה שהקילו קדמונינו ולא מיחו בדבר משום דחשו לכמה עיירות ומקומות שנתפזרו שם היהודים לשתים ולשלש, ואין ספק בידם לחפור להם מקואות, והעיירות יושבין על הנהרות ואי הוי קאסרי להו לנשי לטבול בנהרות היו צריכים בכל טבילה לטרוח וללכת לאיזה קהל אשר תיקנו להן מקואות, ומתוך רוב טירדא זו אתי לזלזולי בטבילה לגמרי[footnoteRef:29].  [29:  תרומת הדשן סימן רנד.] 

בהבנת דברי הרמב"ם נחלקו הדעות. 
מעיין שהיו אמות קטנות נמשכות ממנו ורבה עליו מים שאובין לתוך המעיין עד שגברו המים שבאמות ושטפו הרי הן כמעיין לכל דבר, היו מימי המעיין עומדים ואינן נמשכין ורבה עליו מים עד שמשכו ממנו אמות המים הרי המים שמשוכין שוין למקוה לטהר באשבורן בלבד ושוין למעיין לטהר בכל שהוא.  
המים הזוחלין מן המעיין הרי הם כמעיין לכל דבר, והמנטפין מן המעיין אף על פי שהן טורדין הרי הם כמקוה ואין מטהרין אלא בארבעים סאה עומדין, ופסולין לזבים ולמצורעים ולקדש בהן מי חטאת, היו הזוחלין מן המעיין מתערבין עם הנוטפין [ממנו אם רבו הזוחלין על הנוטפין] הרי הכל כמעיין לכל דבר, ואם רבו הנוטפים על הזוחלין וכן אם רבו מי גשמים על מי הנהר אינן מטהרין בזוחלין אלא באשבורן, לפיכך צריך להקיף מפץ וכיוצא בו באותו הנהר המעורב עד שיקוו המים ויטבול בהן[footnoteRef:30]. [30:  רמב"ם הלכות מקוואות פרק ט הלכות יא, יג.] 

הרמב"ן הוכיח מכאן את שיטתו, לחלק בין תוספת מים למקום הנביעה, לבין תוספת בהמשך הזרימה, אולם הכסף משנה ביאר את ההלכה השניה: 
ביומי תשרי שנתמעטו מי הנהר ואינם נמשכים למקואות היה מקיף מקום מהנהר במחיצת מפצים כדי שיהיו המים נקוים ולא יהיו זוחלים[footnoteRef:31].  [31:  כסף משנה הלכות מקוואות פרק ט הלכה יג.] 

כלומר, שמדובר במקוואות שאינם מחוברים לנהר, במי הנהר עצמם אין לפסול.
בשולחן ערוך נפסק:
מי מעיין מטהרין אף בזוחלין (פירוש זוחלין נמשכים והולכים ואינן מכונסים); מי גשמים אין מטהרין אלא באשבורן (פירוש מקום עמוק שמתכנסים בו המים ונקרא אשבורן) אבל על ידי זחילה פסולין מן התורה (אם הם לחוד בלא מעיין) היו הזוחלין מן המעיין מתערבים עם הנוטפים שהם מי גשמים, הרי הכל כמעיין לכל דבר ואם רבו הנוטפים על הזוחלין, וכן אם רבו מי גשמים על מי הנהר, אינם מטהרים בזוחלין[footnoteRef:32] אלא באשבורן. לפיכך צריך להקיף מפץ (פי' כעין מחצלת) וכיוצא בו באותו הנהר המעורב, עד שיקוו המים ויטבול בהם. הגה: וכן נכון להורות ולהחמיר (מהרי"ק ות"ה שם ושאר אחרוני' כתבו ויש להחמיר כשטת הר"ם ורא"ש וסייעתם); אבל יש מתירים לטבול בנהרות כל השנה, אף בשעת הגשמים והפשרת שלגים יד ורבו הנוטפים על הזוחלין, משום דעיקר גידול הנהר הוא ממקום מקורו, וכן נהגו ברוב המקומות במקום שאין מקוה, ואין למחות ביד הנוהגין להקל כי יש להם על מי שיסמוכו מיהו יש ליזהר מלטבול בנהר המתהוה לגמרי ע"י גשמים, וכשאין גשמים פוסק לגמרי, אף על פי ששאר נהרות שופכים לתוכו בשעת הגשמים ומתהוה על ידן, מ"מ הואיל ופוסק לגמרי בשעה שאין גשם, אסור לטבול בו דרך זחילתו עד שיקוו המים שבתוכו אבל בנהר שאינו פוסק, אף על פי שבשעת הגשמים מתרחב ומתפשט על כל גדותיו, מותר לטבול בו בכל מקום (ב"י לדעת המרדכי והאשירי והתוספות), לפי סברת המקילין ולפי מה שנהגו[footnoteRef:33]. [32:  לפי מה שפירש בכסף משנה "אין זו אלא חומרא מחשש שמא יטבלו בשלוליות המושכות שאינן מחוברות למעין של קבע" (בירור הלכה שבת).]  [33:  שו"ע יו"ד רא, ב.
] 


